钦定古今图书集成/历象汇编/庶征典/第112卷 > 《小雅苕之华三章》
## 钦定古今图书集成/历象汇编/庶征典/第112卷 > 《小雅苕之华三章》

诗人自以身逢周室之衰，如苕附物而生，虽荣不久，故以为比，而自言其心之忧伤也。

“《苕之华》，芸其黄矣。”心之忧矣，维其伤矣。〈比也〉

《苕之华》，其叶青青。知我如此，不如无生。

“牂羊坟首，三星在罶。”人可以食，鲜可以饱。〈赋也〉

〈朱注〉《牂羊》，牝羊也。坟，大也。羊瘠则首大也。罶，笱也。罶中无鱼而水静，但见三星之光而已。言饥馑之馀，百物雕耗如此，苟且得食足矣，岂可望其饱哉。